सड़क निर्माण से उड़ती धूल लोगों को कर रही बीमार
निर्माणाधीन सड़क पर पानी के छिड़काव की रखी मांग
भास्कर संवाददाता | आठनेर
मुलताई से भैंसदेही के बीच पीडब्ल्यूडी विभाग द्वारा बनाई जा रही सड़क को लेकर नगर के युवाओं ने तहसीलदार को ज्ञापन सौंपकर जांच की मांग की है। युवा विशाल पिपरोले, मनोज ठाकुर, धनराज, दिनेश राठौर, दुर्गेश आजाद ने शनिवार को तहसीलदार अशोक वहाणे को ज्ञापन देकर सड़क निर्माण में धांधली की शिकायत की है। युवाओं ने बताया अर्थवर्क का कार्य सही नहीं हो रहा है। ठेकेदार ने जगह-जगह सड़क खोद दी है। इससे वाहनों से उड़ती धूल राहगीरों को परेशान कर रही है। खासतौर पर सड़क किनारे बसे गांवों के लोग धूल से परेशान हैं।
युवाओं ने सड़क निर्माण कंपनी से सुबह और शाम के समय सड़क पर पानी का छिड़काव करने के लिए कहा है। अभी सड़क पर रोजाना हादसे हो रहे हैं। वाहनों के चलने से उड़ती धूल से दुर्घटना का खतरा बना रहता है। खासतौर पर दुपहिया वाहन चालक ज्यादा प्रभावित हो रहे हैं। पुलियाओं के निर्माण की गति भी धीमी है। तहसीलदार को ज्ञापन देने वालों में शेखर राठौर, गोवर्धन राने, आनंद उदयपुरे, सौरभ आजाद, शक्तिसिंह सहित युवा मौजूद रहे।
आठनेर. तहसीलदार को ज्ञापन देते युवा।
hin_Deva hin_Deva npi_Deva hin_Deva hin_Deva hin_Deva